**Ministru kabineta rīkojuma projekts**

**„Par apropriācijas pārdali starp Kultūras ministrijas**

**budžeta apakšprogrammām” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par apropriācijas pārdali starp Kultūras ministrijas budžeta apakšprogrammām” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 17.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz veikt apropriācijas pārdali 2021.gadā starp Kultūras ministrijas budžeta apakšprogrammām, lai mazinātu Covid-19 krīzes radīto negatīvo seku ietekmi uz kultūras nozari un nodrošinātu finansējumu Liepājas pilsētas pašvaldībai sabiedrības ar ierobežotu atbildību „Liepājas teātris” (turpmāk – Liepājas teātris) darbības nodrošināšanai Covid-19 krīzes apstākļos un nodrošinātu finansējumu Valsts kultūrkapitāla fondam ekspertu veikto darbu apmaksai projektu izvērtēšanā. 2020.gada 12.jūnijā Kultūras ministrijā tika saņemta Liepājas teātra 2020.gada 8.jūnija vēstule Nr.34/1.8 ar lūgumu Kultūras ministrijai rast risinājumu un piešķirt atbalstu Covid-19 krīzes izraisīto seku pārvarēšanai pēc tādiem pašiem principiem kā valsts dibinātajiem teātriem. Kultūras ministrija 2020.gada 2.jūlija atbildes vēstulē Nr.3.1.2-1/1225 norādīja, ka saskaņā ar likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” (zaudējis spēku ar Covid-19 infekcijas izplatības seku pārvarēšanas likuma spēkā stāšanos) 25.1 pantu, ja Covid-19 krīzes skartās pašvaldības kontrolētas kapitālsabiedrības apgrozījums ir samazinājies vairāk nekā par 50% salīdzinājumā ar 2019.gada attiecīgo periodu, pašvaldība ir tiesīga saņemt valsts budžeta aizdevumu kapitālsabiedrību pamatkapitāla palielināšanai, lai nodrošinātu finanšu resursus kapitālsabiedrības uzturēšanas izdevumiem, rosinot Liepājas teātri sadarbībā ar Liepājas pilsētas domi izskatīt un nepieciešamības gadījumā izmantot pašvaldības atbalsta iespējas, kā arī aicinot Liepājas teātri izmantot Valsts kultūrkapitāla fonda mērķprogrammas Covid-19 seku pārvarēšanai. Lai izvērtētu situācijas nopietnību, saskaņā ar Kultūras ministrijas 2020.gada 22.oktobra rīkojumu Nr.2.5-1-167 „Par darba grupas izveidi nacionālas nozīmes reģionālo profesionālo teātru pārvaldības un finansēšanas modeļa izstrādei” tika izveidota darba grupa nacionālas nozīmes reģionālo profesionālo teātru pārvaldības un finansēšanas modeļa izstrādei. Darba grupā, veicot Liepājas teātra finanšu un nefinanšu datu izvērtējumu par pēdējiem četriem gadiem, tika secināts, ka līdz 2020.gadam Liepājas teātra darbībā vērojama stabilitāte un izaugsmes tendences, kas liecina par Liepājas teātra ilgtspēju. Ik gadus Liepājas teātris izrāda pāri par 210 izrādēm, sagatavojot no 9 līdz 11 jauniestudējumiem, kas uzskatāms par lielu daudzumu, īpaši apstākļos, ka Liepājas teātrim ir pieejams tikai viens pastāvīgais spēles laukums. Liepājas teātris arī apkalpo visvairāk skatītāju no visiem reģionālajiem teātriem – tuvu pie 70 000. Liepājas teātra pašu ieņēmumi veido 42% no kopējā kapitālsabiedrības budžeta. 2020.gadā līdz ar Covid-19 izplatību un ar to saistītājiem publisko pasākumu ierobežojumiem vērojams būtisks Liepājas teātra ienākumu kritums. 2020.gadā Liepājas teātra pašu ieņēmumi samazinājušies par 60% pret iepriekšējo periodu, sastādot vien 328 730 *euro*. Papildus finansiālo slogu radīja arī apstāklis, ka, Kultūras ministrijai 2020.gadā piešķirot papildu finansējumu valsts dibinātajiem teātriem atalgojuma paaugstināšanai vidēji par 15%, Liepājas pilsētas pašvaldība nav spējusi nodrošināt analoģisku darba samaksas pieaugumu Liepājas teātra darbiniekiem. Izvērtējot situāciju, darba grupa secināja, ka jautājums par valsts līdzdalību Liepājas teātra finansēšanā 2021.gadā ir jārisina kā vienreizējs īstermiņa risinājums ar mērķi nodrošināt Liepājas teātra darbības nepārtrauktību apstākļos, kad ar Covid-19 izplatību saistītie ierobežojumi liedz teātra nozarei pilnvērtīgi darboties un gūt ieņēmumus.Covid-19 pandēmijas izplatības ierobežošanai noteikto drošības pasākumu dēļ profesionālās skatuves mākslas nozares institūcijas ir bijušas spiestas ilgstoši ierobežot savu darbību. Šogad, arī pēc ārkārtējās situācijas beigām, profesionālās skatuves mākslas iestādes nevar pilnvērtīgi atsākt strādāt un gūt pašu ieņēmumus (biļešu un citus ieņēmumus no darbības), kas ir būtiska ieņēmumu struktūras daļa. Lai nodrošinātu skaidru un visām iesaistītajām pusēm saprotamu principu un kritēriju izstrādi papildus nepieciešamā finansējuma aprēķināšanai kapitālsabiedrībām, kurās Kultūras ministrija ir valsts kapitāla daļu turētāja, un Liepājas teātrim Covid-19 ietekmes mazināšanai 2021.gadā, saskaņā ar Kultūras ministrijas 2021.gada 5.aprīļa rīkojumu Nr.2.5-1-19 „Par darba grupas izveidi papildus nepieciešamā finansējuma aprēķināšanai kapitālsabiedrībām, kurās Kultūras ministrija ir valsts kapitāla daļu turētāja, un sabiedrībai ar ierobežotu atbildību „Liepājas teātris” Covid-19 ietekmes mazināšanai 2021.gadā” tika izveidota darba grupa. Darba grupa izstrādāja vairākus Covid-19 ietekmes rezultātā ierobežotās 2021.gada darbības pieņēmumu variantus un saskaņā ar izstrādātajiem pieņēmumu variantiem kapitālsabiedrības, kurās Kultūras ministrija ir valsts kapitāla daļu turētāja, un Liepājas teātris iesniedza Kultūras ministrijā finanšu ietekmes aprēķinus ierobežotās darbības pieņēmumiem 2021.gadā. Darba grupa izvērtēja iesniegtos finanšu aprēķinus ar sekojošiem ierobežotās darbības pieņēmumiem 2021.gadā:1. līdz 2021.gada 1.jūnijam klātienes darbs iekštelpās ar skatītājiem nenotiek;
2. vasarā ārtelpās plāno darbu ar skatītājiem ar 50% vietu aizpildītību, no 2021.gada 1.augusta līdz 2021.gada 31.decembrim darbu ar skatītājiem plāno 50% apjomā no Lielās zāles jeb galvenā spēles laukuma apjoma un 30% no mazās zāles jeb mazo formu spēles laukuma piepildījuma;
3. 2.pusgada jauniestudējumiem ņem vērā katra teātra 2019. un 2020.gada viena jauniestudējuma faktiskās izmaksas.

Saskaņā ar darba grupas izvērtēto Liepājas teātra finanšu aprēķinu Liepājas teātrim papildus nepieciešams finansējums 172 710 *euro* apmērā.Lai rastu risinājumu Liepājas teātra atbalstam, Kultūras ministrija sadarbībā ar Valsts kultūrkapitāla fondu ir izskatījusi iespēju samazināt Valsts kultūrkapitāla fonda 2020.gada prioritārajam pasākumam „Valsts kultūrkapitāla fonda (VKKF) stiprināšana (jaunrades stipendijas, muzikālo teātru atbalsts)” piešķirto finansējumu, kas 2021.gadā ir palielināts par 400 000 *euro* un ir pieejami 800 000 *euro*. Prioritārā pasākuma finansējuma ietvaros 2021.gadā iespējams piešķirt gan jaunrades stipendijas, gan atbalstīt muzikālos teātrus, gan Liepājas teātri.Saskaņā ar Covid-19 infekcijas izplatības seku pārvarēšanas likuma 57.pantu Valsts kultūrkapitāla fonds finansiāli atbalsta fizisko un juridisko personu īstenotos projektus no tam piešķirtajiem valsts budžeta līdzekļiem, lai mazinātu Covid-19 izraisītās krīzes negatīvo ietekmi uz kultūras nozari. Saskaņā ar Ministru kabineta 2021.gada 9.marta rīkojumu Nr.158 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” un Finanšu ministrijas 2021.gada 18.marta rīkojumu Nr.158 „Par līdzekļu piešķiršanu” mērķprogrammas „Nākotnes kultūras piedāvājuma veidošana visās kultūras nozarēs” īstenošanai pieejamais finansējums ir 3 000 000 *euro*, tai skaitā paredzot finansējumu arī mērķprogrammas administrācijas izdevumiem 37 630 *euro* apmērā, lai nodrošinātu projektu vērtēšanas procesa norisi. Vērtēšanas procesa aprēķini tika veidoti, pieņemot, ka mērķprogrammā tiks iesniegti 600 projektu pieteikumi, taču mērķprogrammas konkursā pieteicēju aktivitāte bija ļoti liela un kopā visās nozarēs tika iesniegti 856 pieteikumi, konkursā pieprasot finansējumu vairāk nekā 20 000 000 *euro*, kas radīja nepieciešamību arī organizēt vairāk ekspertu komisiju sēdes, nekā tas bija sākotnēji plānots. Turklāt, ņemot vērā, ka viena no mērķprogrammas prioritātēm bija kultūras piedāvājuma veidošana vai esošā kultūras piedāvājuma, tostarp digitālā kultūras piedāvājuma, pielāgošana cilvēkiem ar īpašām vajadzībām (redzes, dzirdes, uztveres un kustību traucējumiem), radās nepieciešamība piesaistīt ekspertu, kurš spētu izvērtēt projektu atbilstību minētajai prioritātei (projektu vērtēšanu veica biedrības „Latvijas Cilvēku ar īpašām vajadzībām sadarbības organizācija SUSTENTO” deleģēts eksperts), radusies situācija, ka ar piešķirtajiem līdzekļiem nav iespējams apmaksāt ekspertu veikto darbu projektu izvērtēšanā. Līdz ar to nepieciešams rast iespēju papildu līdzekļu piešķiršanai 20 236 *euro* apmērā, lai Valsts kultūrkapitāla fonds varētu apmaksāt ekspertu veikto darbu, izvērtējot mērķprogrammā iesniegtos projektu pieteikumus.Ņemot vērā minēto, Projekts paredz veikt apropriācijas pārdali 2021.gadā 20 236 *euro* apmērā no Kultūras ministrijas budžeta apakšprogrammas 25.02.00 „Valsts kultūrkapitāla fonda programmu un projektu konkursi” prioritārajam pasākumam „Valsts kultūrkapitāla fonda (VKKF) stiprināšana (jaunrades stipendijas, muzikālo teātru atbalsts)” piešķirtā finansējuma, samazinot dotāciju no vispārējiem ieņēmumiem un subsīdiju un dotāciju izdevumus, uz budžeta apakšprogrammu 25.01.00 „Valsts kultūrkapitāla fonda darbības nodrošināšana”, palielinot dotāciju no vispārējiem ieņēmumiem un atlīdzības izdevumus par 20 236 *euro*, lai nodrošinātu ekspertu veikto darbu apmaksu projektu izvērtēšanā.  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024.  |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gads | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gads | izmaiņas, salīdzinot ar vidēja termiņa budžeta ietvaru 2023.gads |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 191 871 663 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpoju­miem un citi pašu ieņēmumi  | 191 871 663 | 0 | 0 | 0 | 0 | 0 | 0 |
| 22. Kultūras ministrija | 191 871 663 | 0 | 0 | 0 | 0 | 0 | 0 |
| 25.02.00 „Valsts kultūrkapitāla fonda programmu un projektu konkursi” | 10 592 686 | -192 946 |  |  |  |  |  |
| 19.07.00 „Mākslas un literatūra” | 44 608 616 | 172 710 |  |  |  |  |  |
| 25.01.00 „Valsts kultūrkapitāla fonda darbības nodrošināšana” | 616 354 | 20 236 |  |  |  |  |  |
| 1.2. valsts speciālais budžets  | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 192 008 583 | 0 | 0 | 0 | 0 | 0 | 0 |
| 2.1. valsts pamatbudžets  | 192 008 583 | 0 | 0 | 0 | 0 | 0 | 0 |
| 22. Kultūras ministrija | 192 008 583 | 0 | 0 | 0 | 0 | 0 | 0 |
| 25.02.00 „Valsts kultūrkapitāla fonda programmu un projektu konkursi” | 10 592 686 | -192 946 | 0 | 0 | 0 | 0 | 0 |
| 19.07.00 „Mākslas un literatūra” | 44 608 616 | 172 710 |  |  |  |  |  |
| 25.01.00 „Valsts kultūrkapitāla fonda darbības nodrošināšana” | 616 354 | 20 236 |  |  |  |  |  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums 172 710 *euro* apmērā tiks pārdalīts no Kultūras ministrijas budžeta apakšprogrammas 25.02.00 Valsts kultūrkapitāla fonda darbības nodrošināšana” no subsīdijām un dotācijām uz budžeta apakšprogrammu 19.07.00 „Mākslas un literatūra” pārējiem valsts budžeta uzturēšanas izdevumu transfertiem pašvaldībām (Liepājas pilsētas pašvaldībai), lai nodrošinātu finansējumu Liepājas teātra darbības nodrošināšanai Covid-19 krīzes apstākļos un 2021.gada otrajā pusgadā sagatavotu septiņus jauniestudējumus. Saskaņā ar Liepājas teātra iesniegtajiem finanšu aprēķiniem, ņemot vērā iepriekš minētos darbības pieņēmumus 2021.gadā salīdzinājumā ar 2019.gada (kad Liepājas teātris veica pilnvērtīgu darbību) kopējiem faktiskajiem ieņēmumiem, 2021.gada plānotie kopējie ieņēmumi samazinājušies par 35% un pašu ieņēmumi par 79%, savukārt 2021.gada plānotie kopējie izdevumi salīdzinājumā ar 2019.gada kopējiem faktiskajiem izdevumiem samazinājušies par 29%.Detalizēts aprēķins Valsts kultūrkapitāla fonda mērķprogrammas projektu vērtēšanai kopā veido 57 865,24 *euro*: 1. projektu vērtēšana – (3,50 *euro* x 7 eksperti x 856 projekti) + darba devēja valsts sociālās apdrošināšanas obligātās iemaksas = 25 919,29 *euro*;
2. projektu vērtēšana (projekta pamatmērķis satura radīšana cilvēkiem ar īpašām vajadzībām) – (projektu vērtēšana = 3,50 *euro* x 1 eksperts x 371 projekti + dalība ekspertu komisiju sēdēs visās nozarēs = 175,00 *euro* x 1 eksperts x 9 sēdes) + darba devēja valsts sociālās apdrošināšanas obligātās iemaksas = 3 551,36 *euro*;
3. ekspertu komisijas sēdes visās nozarēs – (175,00 *euro* x 7 eksperti x 18 sēdes) + darba devēja valsts sociālās apdrošināšanas obligātās iemaksas = 27 251,60 *euro*;
4. Valsts kultūrkapitāla fonda padomes ārkārtas sēde rezultātu apstiprināšanai – (71,14 *euro* x 13 padomes locekļi x 1 sēde) + darba devēja valsts sociālās apdrošināšanas obligātās iemaksas = 1 142,99 *euro*.

Ņemot vērā, ka 37 630,07 *euro* Valsts kultūrkapitāla fondam ir jau piešķirti, tad Valsts kultūrkapitāla fondam atlīdzības izdevumos papildus nepieciešami 20 235,17 *euro*,t.i., nepieciešams veikt pārdali par 20 236 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Finanšu ministrija, Valsts kultūrkapitāla fonds un Liepājas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Vīksne 67330256

Diana.Viksne@km.gov.lv

Rorbaha 67330259

Ilze.Rorbaha@km.gov.lv